রূপকথার গল্প নিয়ে আসছে ‘কল্কি’, প্রকাশ্যে টিজার

কলকাতা: অভিনেত্রীর সঙ্গে, একজন দুর্দান্ত নৃত্যশিল্পী অভিনেত্রী মনামী ঘোষ (Monami Ghosh)। ৪১ বছর বয়সী এই নায়িকার সৌন্দর্য যেন কথা বলে। কিছুদিন আগেই হাতে এবং পায়ে নীল আলতা পরে নজর কেড়েছিলেন তিনি। নজর কেড়েছিল অভিনেত্রীর হাতে এবং পায়ের নীল আলতা। শুধু তাই নয়, কপালেও ছিল নীল টিপ। মনামীর নীল আলতার নেপথ্যের কারণ অবশেষে সামনে এল। গত ৮ অগস্ট মিউজিক অ্যালবামটির পোস্টার মুক্তি পাওয়ার পর এবার মুক্তি পেল গানের টিজার।

কিছুদিন আগেই হাতে পায়ে নীল আলতা পরে সকলকে চমকে দিয়েছিলেন অভিনেত্রী মনামী ঘোষ। তিনি বলেছিলেন এই লুক তাঁর আসন্ন মিউজিক অ্যালবামের জন্য। অভিনেত্রীর নতুন মিউজিক অ্যালবাম কল্কির (Music Album Kalki) প্রথম ঝলক। অবশেষে সোশ্যাল মিডিয়ায় মুক্তি পেল মনামীর ‘কল্কি’ লুক। ছবিতে দেখা যাচ্ছে একটি লাল রঙের শাড়িতে নিজেকে সাজিয়েছেন তিনি। নীল আলতা, হাতে এবং গলায় সাপের ডিজাইনের অলংকার পড়েছেন তিনি। সব মিলিয়ে মনামির এই নতুন রূপ দেখে বেশ মুগ্ধ দর্শকরা। টিজারে দেখতে পাওয়া যায়, দুর্গাপুজোর উৎসবে গানের তালে তালে নাচ করছেন অভিনেত্রী। কিন্তু এটি শুধুমাত্র একটি নাচ নয়, এই নাচের মধ্যে লুকিয়ে রয়েছে অজানা একটি গল্প। গানের টিজার পোস্ট করে মনামী লেখেন, ‘ঝড়ের পূর্বাভাস, ধ্বংসের পূর্বাভাস, সৃষ্টির পূর্বাভাস, এক জীবনমুখী রূপকথার গল্প। কল্কি। আসছে ১৫ সেপ্টেম্বর মনামী ঘোষ ইউটিউব চ্যানেলে। বাংলার ইতিহাসে প্রথমবার।’

View this post on Instagram

A post shared by Monami Ghosh (@monami_ghosh)

আরও পড়ুন:নতুন রূপে টেলিভিশনের পর্দায় আভেরী

অন্য খবর দেখুন