মিমি-শুভশ্রী-মনামীর স্টাইলে কাঁপাল নেটপাড়া

কলকাতা: শহরের একটি বিলাসবহুল হোটেলে জমে উঠেছিল জয় ফিল্মফেয়ার অ্যান্ড স্টাইল অ্যাওয়ার্ডস (Filmfare Glamour Style-awards West Bengal 2025) -এর জলসা। মহানগরীতে ফিল্মফেয়ার উপলক্ষে তারকারা যেন উৎসবের মাতলেন। স্টারদের রূপের আগুনে যেন চড়চড়িয়ে বেড়েছে তাপমাত্রা। মিমি-শুভশ্রী, নুসরত থেকে মনামী দেবলিনার ফ্যাশন চর্চা কেন্দ্রবিন্দু।

ফিল্মফেয়ার গ্ল্যামার অ্যান্ড স্টাইল অ্যাওয়ার্ডস প্রথমবার কলকাতায় অনুষ্ঠিত হচ্ছে। আর সেখানে টলি তারকাদের গ্ল্যামারাস লুকের ঝড়ের গতিতে ভাইরাল হয়েছে। গ্ল্যামারাস লুকে ধরা দিলেন মিমি। কালো রঙের অফ শোল্ডার গাউন সঙ্গে ধূসর রঙের গ্লাফসে ভিন্ন রূপে দেখা গেল মিমি চক্রবর্তীকে (Mimi Chakraborty)। বছরের সেরা ট্রেন্ডসেটার হয়েছেন মিমি। অভিনেত্রীর গ্ল্যাম লুকে যেন চোখ ঝলসে যাওয়ার জোগাড়।

View this post on Instagram

A post shared by Mimi chakraborty (@mimichakraborty)

গোলাপি রঙে অফ শোল্ডার গাউনে ধরা দিয়েছিলেন শুভশ্রী গঙ্গোপাধ্যায় (Subhashree Ganguly), তাঁকে অনেকটা বার্বির মতো লাগছিল। মোস্ট স্টাইলিশ স্টার (মহিলা) পুরস্কার পেয়েছেন শুভশ্রী। পরিচালক রাজ চক্রবর্তীর পরনে ছিল কালো শার্ট ও প্যান্ট, সঙ্গে মানানসই কালো জ্যাকেট।

View this post on Instagram

A post shared by Filmfare (@filmfare)

দেবলীনা দত্তের (Debolina Dutta) সাজেও ছিল বিশেষত্ব। দক্ষিণ আফ্রিকা থেকে চুলের বিশেষ স্টাইল ও সেখানকার পোশাক পরে এসেছিলেন দেবলীনা দত্ত। পরনে ছিল দক্ষিণ আফ্রিকার বিশেষ পোশাক ‘হোসা’।

View this post on Instagram

A post shared by Filmfare (@filmfare)

একটু অন্য পথে হেঁটেছেন মনামী। সাদা রঙের বার্বি ফ্রকে ৪০-এর মনামী যেন বছর ২০-এর কিশোরী। অনুষ্ঠানে নজর কেড়েছেন টলি ক্যুইন মনামীর বার্বি লুক যেমন নজর কেড়েছে তেমনই চর্চায় তাঁর হ্যান্ডব্যাগ। জল ভর্তি একটি হ্যান্ডব্যাগ যার মধ্যে রয়েছে একটি মাছ। কালোয় রংমিলান্তিতে নজর কেড়েছিলেন যশ-নুসরত। শাড়িতে নজরকাড়া ঊষা উত্থুপ, রূপা গঙ্গোপাধ্যায়।

View this post on Instagram

A post shared by Filmfare (@filmfare)

অন্য খবর দেখুন